*Likumprojekts*

**Par Eiropas Padomes Konvenciju par noziedzīgiem nodarījumiem, kas saistīti ar kultūras vērtībām**

**1. pants.** 2017. gada 19. maija Eiropas Padomes Konvencija par noziedzīgiem nodarījumiem, kas saistīti ar kultūras vērtībām (turpmāk – Konvencija) ar šo likumu tiek pieņemta un apstiprināta.

**2. pants.** Konvencijā paredzēto saistību izpildi koordinē Tieslietu ministrija un Kultūras ministrija.

**3. pants.** Konvencijas 20. pantā un 21. pantā paredzēto saistību izpildi koordinē Kultūras ministrija.

**4. pants.** Saskaņā ar Konvencijas 5. panta 2. punktu Ārlietu ministrija informē Eiropas Padomes ģenerālsekretāru, ka par darbībām, kas aprakstītas Konvencijas 5. panta 1. punktā, Latvijas Republika patur tiesības noteikt nekriminālas sankcijas, ja ievestā kultūras vērtība nav atzīstama par noziedzīgi iegūtu, un tās ievešana nav radījusi būtisku kaitējumu.

**5. pants.** Saskaņā ar Konvencijas 10. panta 2. punktu Ārlietu ministrija informē Eiropas Padomes ģenerālsekretāru, ka par darbībām, kas aprakstītas Konvencijas 10. panta 1. punktā, Latvijas Republika patur tiesības noteikt nekriminālas sankcijas, ja arhīva dokumenta, dokumenta ar arhīvisko vērtību vai tos aizstājošās kopijas iznīcināšanas, bojāšanas vai pārvietošanas, kā arī kultūras priekšmeta vai Latvijas vai citas valsts aizsardzībā esošas senlietas pārvietošanas rezultātā nav radīts būtisks kaitējums, kā arī, ja kultūras priekšmets iznīcināts vai bojāts, dažādu aizsardzības, renovācijas, remontdarbu u.c. noteikumu pārkāpšanas rezultātā, kas reglamentēti speciālajos likumos un Ministru kabineta noteikumos.

**6. pants.** Konvencija stājas spēkā tās 27. pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**7. pants.** Līdz ar likumu izsludināma Konvencija angļu valodā un tās tulkojums latviešu valodā.

Tieslietu ministrs,

ministru prezidenta biedrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs

M. Bidiņa 67036908

Maija.Bidina@tm.gov.lv